EL
3.7.2023
Επίσημη Εφημερίδα της Ευρωπαϊκής Ένωσης
C 235/17
— Δεύτερο σκέλος: Στις σκέψεις 186 έως 192 της αναιρεσιβαλλομένης αποφάσεως, το Γενικό Δικαστήριο υπέπεσε σε πλάνη περί το δίκαιο κατά την ερμηνεία του άρθρου 107, παράγραφος 1, ΣΛΕΕ, ιδίως όσον αφορά την εφαρμογή του κριτηρίου του ιδιώτη επενδυτή σε συνθήκες οικονομίας της αγοράς, κρίνοντας ότι δεν μπορούσαν να ληφθούν υπόψη ex ante αναλύσεις αναμενόμενης αποδοτικότητας οι οποίες εκπονήθηκαν εκ των υστέρων με βάση τα δεδομένα που ήταν διαθέσιμα και τις εξελίξεις που ήταν προβλέψιμες κατά τον χρόνο λήψης του μέτρου. — Tρίτο σκέλος: Στις σκέψεις 179 έως 185 της αναιρεσιβαλλομένης αποφάσεως, το Γενικό Δικαστήριο υπέπεσε σε πλάνη περί το δίκαιο κατά την ερμηνεία του άρθρου 107, παράγραφος 1, ΣΛΕΕ, ιδίως όσον αφορά την εφαρμογή του κριτηρίου του ιδιώτη επενδυτή σε συνθήκες οικονομίας της αγοράς και το είδος των αποδείξεων που απαιτούνται για την εφαρμογή της προαναφερθείσας αρχής.
Επιπλέον, σκέψεις 182 και 184 της αναιρεσιβαλλομένης αποφάσεως, το Γενικό Δικαστήριο παρέβη την υποχρέωση αιτιολόγησης διότι το σκεπτικό του είναι ανεπαρκές και αντιφατικό. — Τέταρτο σκέλος: Στις σκέψεις 186 έως 192 της αναιρεσιβαλλομένης αποφάσεως, το Γενικό Δικαστήριο υπέπεσε σε πλάνη περί το δίκαιο κατά την ερμηνεία του άρθρου 107, παράγραφος 1, ΣΛΕΕ, ιδίως όσον αφορά την εφαρμογή του κριτηρίου του ιδιώτη επενδυτή σε συνθήκες οικονομίας της αγοράς και τη σημασία περιστάσεων μεταγενέστερων της λήψης του μέτρου.
Το Γενικό Δικαστήριο παρέλειψε να διακρίνει μεταξύ, αφενός, οψιγενών περιστάσεων και, αφετέρου, οικονομικών μελετών και αναλύσεων οι οποίες εκπονήθηκαν μεν κατόπιν της λήψης του μέτρου, πλην όμως βασίζονταν σε στοιχεία διαθέσιμα και εξελίξεις προβλέψιμες κατά τον χρόνο που αποφασίστηκε η λήψη του μέτρου.
Επιπλέον, στις σκέψεις 196 και 197 της αναιρεσιβαλλομένης αποφάσεως, το Γενικό Δικαστήριο προέβη σε εσφαλμένη περιγραφή και ερμηνεία του περιεχομένου της αποφάσεως (EΕ) 2021/1428 της Επιτροπής, της 24ης Φεβρουαρίου 2020, σχετικά με την κρατική ενίσχυση SA.31662. — Πέμπτο σκέλος: Στις σκέψεις 193 και 195 της αναιρεσιβαλλομένης αποφάσεως, το Γενικό Δικαστήριο υπέπεσε σε πλάνη περί το δίκαιο κατά την ερμηνεία του άρθρου 107, παράγραφος 1, ΣΛΕΕ, παρέβη την υποχρέωση αιτιολόγησης διότι το σκεπτικό του είναι ανεπαρκές και αντιφατικό, καθώς και, τέλος, έσφαλε κατά την περιγραφή και την ερμηνεία του περιεχομένου της αποφάσεως (EΕ) 2021/1428 της Επιτροπής, της 24ης Φεβρουαρίου 2020 σχετικά με την κρατική ενίσχυση SA.31662.
Τέλος, η αναιρεσείουσα ισχυρίζεται ότι κακώς το Γενικό Δικαστήριο έκρινε ότι τα συμπεράσματα τα οποία συνήχθησαν αναφορικά με τις συμφωνίες του 2008 ίσχυαν κατ’ επέκταση και για τις τροποποιητικές συμφωνίες του 2010.
Οι διαπιστώσεις στις σκέψεις 170 έως 198 της αναιρεσιβαλλομένης αποφάσεως αφορούν αποκλειστικώς τις συμφωνίες του 2008.
Εντούτοις, στη σκέψη 199 και στο σημείο 1 του διατακτικού της αναιρεσιβαλλομένης αποφάσεως γίνεται επίσης αναφορά στις τροποποιητικές συμφωνίες του 2010· μια τέτοια αναφορά δεν υποστηρίζεται όμως από τις διαπιστώσεις τις οποίες περιέχει η αναιρεσιβαλλόμενη απόφαση.
Επομένως, από την άποψη αυτή, η αιτιολογία της αναιρεσιβαλλομένης αποφάσεως είναι πλημμελής.
(1)
ΕΕ 2021, L 308, σ.
1.
Αναίρεση που άσκησε στις 17 Απριλίου 2023 η Wizz Air Hungary Légiközlekedési Zrt.
(Wizz Air Hungary Zrt.) κατά της αποφάσεως που εξέδωσε το Γενικό Δικαστήριο (όγδοο πενταμελές τμήμα) στις 8 Φεβρουαρίου 2023 στην υπόθεση T-522/20, Carpatair κατά Επιτροπής (Υπόθεση C-245/23 P) (2023/C 235/21) Γλώσσα διαδικασίας: η αγγλική Διάδικοι Αναιρεσείουσα: Wizz Air Hungary Légiközlekedési Zrt.
(Wizz Air Hungary Zrt.) (εκπρόσωποι: E. Vahida, avocat, S. Rating, abogado, Ι.-Γ.
Μεταξάς-Μαραγκίδης, δικηγόρος) Λοιποί διάδικοι στην αναιρετική διαδικασία: Carpatair SA, Ευρωπαϊκή Επιτροπή, Societatea Naţională «Aeroportul Internaţional Timişoara — Traian Vuia» SA (AITTV)
Αιτήματα Η αναιρεσείουσα ζητεί από το Δικαστήριο: — να αναιρέσει την απόφαση του Γενικού Δικαστηρίου στην υπόθεση T-522/20, Carpatair SA κατά Ευρωπαϊκής Επιτροπής